Jun 18,2015
'స్వయం' కుబేరుడు బిల్‌గేట్స్‌
      న్యూఢిల్లీ: మైక్రోసాఫ్ట్‌ వ్యవస్థాపకుడు బిల్‌గేట్స్‌ ప్రపంచంలోనే సొంతంగా కష్టపడి కుబేరుడిగా ఎదిగిన జాబితాలో మొదటి స్థానంలో నిలిచారు. ప్రపంచ వ్యాప్తంగా సంపాదక తెలివి, వృద్ధిపై అధ్యయనం జరిపే వెల్త్‌-ఎక్స్‌ సంస్థ వెల్లడించిన గణాంకాల ప్రకారం చాలా కిందిస్థాయి నుంచి స్వయంగా కోటీశ్వరులుగా ఎదిగిన 25 మంది ప్రముఖుల జాబితాలో గేట్స్‌కు అగ్రస్థానం లభించింది. దాదాపుగా 86 బిలియన్‌ డాలర్ల సంపదతో ఆయన ఈ స్థానంలో ముందు వరసలో నిలిచారని వెల్త్‌ ఎక్స్‌ వివరించింది. ఈ జాబితాలో వారెన్‌ బఫెట్‌ 70.1 బిలియన్‌ డాలర్లతో రెండో స్థానంలో నిలిచారు. మొత్తం 25 మంది జాబితాలో అమెరికా జాతీయులే 14 స్థానాలలో నిలవండం విశేషం. ఈ జాబితాలోని మొత్తం 14 మంది కుబేరుల మొత్తం సంపద విలువ 514.2 బిలియన్‌ డాలర్లు. అంటే మన దేశ జీడీపీలో దాదాపు 25 శాతం.
మీ స్నేహితులకు రికమెండ్ చెయ్యండి